ΓΡΑΠΤΗ ΕΡΩΤΗΣΗ E-0831/01

υποβολή: Mihail Papayannakis (GUE/NGL) προς την Επιτροπή

(20 Μαρτίου 2001)

Θέμα: Τοξικά απόβλητα στο λιμάνι της Πάτρας

100 τόνοι επικίνδυνωνγρών τοξικών αποβλήτων της Ελληνικής Βιομηχανίας Όπλων έχουν μπλοκαριστεί (23.01.2001) στο λιμενικό χώρο της Πάτρας, αφού η λιμενική επιτροπή και το Κεντρικό Λιμεναρχείο Πάτρας δικαιολογημένα δεν επέτρεψαν τη φόρτωση του επικίνδυνου φορτίου, εξ αιτίας της έλλειψης των αναγκαίων για τη συγκεκριμένη διαδικασίαποδομών.

Τα τοξικά απόβλητα επρόκειτο να καταλήξουν, μέσω Ιταλίας, σε εργοστάσιο καταστροφής τους στη Γερμανία. Ας σημειωθεί ότι μέχρι στιγμής ο χώρος εναπόθεσης των συγκεκριμένων τοξικών αποβλήτων παραμένει άγνωστος.

Επειδή:

- σύμφωνα με έγκυρες πληροφορίες, μεταφορά τοξικών αποβλήτων έχει πραγματοποιηθεί και στο παρελθόν χωρίς να έχουν τηρηθεί οι προϋποθέσεις και τα μέτρα ασφαλείας που επιβάλλει το ισχύον θεσμικό πλαίσιο,

- ο λιμένας της Πάτρας δεν διαθέτει επαρκείς λιμενικές εγκαταστάσεις παραλαβής και διακίνησης τοξικών αποβλήτων, με αποτέλεσμα οποιαδήποτε απόπειρα φόρτωσης τέτοιουλικού να ενέχει κινδύνους για τη δημόσιαγεία και το περιβάλλον,

- η 94/774/ΕΚ(1) απόφαση της Επιτροπής, σχετικά με την παρακολούθηση και τον έλεγχο των μεταφορών στο εσωτερικό της Κοινότητας, επιβάλλει την ύπαρξη ενός τυποποιημένου συνοδευτικού εγγράφου που χρησιμοποιείται για την κοινοποίηση και παρακολούθηση των μεταφορών αποβλήτων που προβλέπει ο Κανονισμός (ΕΟΚ) αριθ. 259/93(2),

- η Ελλάδα παραβιάζει την κοινοτική νομοθεσία που αφορά τη διάθεση και διαχείριση των αποβλήτων,

Θα μπορούσε η Επιτροπή να με πληροφορήσει:

1. πού αποθηκεύονται τα επικίνδυνα απόβλητα στην Ελλάδα,

2. πού ανακυκλώνονται (οι αρμόδιες ελληνικές αρχές δήλωσαν ότι ανακυκλώθηκαν 95 760 τόνοι στην Ελλάδα), παρόλο που η ίδια δεν διαθέτει εγκαταστάσεις επεξεργασίας αποβλήτων,

3. πόσες μεταφορές τέτοιων φορτίων έχουν γίνει, για ποιες περιόδους και για ποιες ποσότητες, και αν τηρούνται για τη μεταφορά τους οι κοινοτικές προδιαγραφές,

4. σε ποιες ενέργειες προτίθεται να προβεί ώστε να αντιμετωπιστεί αποτελεσματικά η τωρινή κατάσταση που έχει προκύψει από την παραμονή των τοξικών αποβλήτων στο λιμάνι της Πάτρας και να αποφευχθεί στο μέλλον παρόμοιο περιστατικό;

(1) ΕΕ L 310 της 3.12.1994, σελ. 70.

(2) ΕΕ L 30 της 6.2.1993, σελ. 1.

Απάντηση της κας Wallstrm εξ ονόματος της Επιτροπής

(6 Ιουνίου 2001)

Από τις πληροφορίες που παρέχονται από το Αξιότιμο Μέλος του Κοινοβουλίου, φαίνεται ότι η μεταφορά των σχετικών αποβλήτων, από την Ελλάδα προς τη Γερμανία (μέσω Ιταλίας), δεν έλαβε χώρα, δεδομένου ότι η φόρτωση στον λιμένα της Πάτρας παρακωλύθηκε εξ αιτίας της έλλειψης των αναγκαίων για τη συγκεκριμένη διαδικασίαποδομών. Επί τη βάσει αυτών, δεν φαίνεται ότι ο κανονισμός (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους(1) είναι ουσιώδης σ' αυτό το στάδιο.

Όσον αφορά την αποθήκευση των τοξικών λυμάτων, η Επιτροπή δεν διαθέτει πληροφορίες για το πού και το πώς, δεδομένου ότι το κοινοτικό σύστημα διαχείρισης αποβλήτων δεν προβλέπει τηνποχρέωση ενημέρωσης της Επιτροπής για όλα τα ιδιαίτερα περιστατικά.

Είναι ο ρόλος των κρατών μελών να διασφαλίζουν ότι ανταποκρίνονται ορθά στιςποχρεώσεις τους έναντι της κοινοτικής νομοθεσίας, ιδίως σε ό,τι αφορά την φιλική προς το περιβάλλον διαχείριση των αποβλήτων, όπως προβλέπεται, κυρίως, στην οδηγία για τα απόβλητα, οδηγία 91/156/ΕΟΚ του Συμβουλίου της 18ης Μαρτίου 1991 για την τροποποίηση της οδηγίας 75/442/ΕΟΚ περί των στερεών αποβλήτων(2).

Εάν αποκαλυφθεί ότι η Ελλάδα παρέλειψε να τηρήσει την εν λόγωποχρέωση (και για να τεκμηριωθεί αυτό θα απαιτηθούν περισσότερες πληροφορίες και αποδείξεις), μπορεί το Αξιότιμο Μέλος ή οποιοδήποτε ενδιαφερόμενο άτομο ναποβάλει καταγγελία στην Επιτροπή.

(1) ΕΕ L 30 της 6.2.1993.

(2) ΕΕ L 78 της 26.3.1991.